
              ОБЩИНА ПАВЕЛ БАНЯ
гр. Павел баня, 6155







тел.: 00359/4361/3260

ул.“Освобождение“ № 15





e-mail: mayor@pavelbanya.bg
Препис – извлечение от 

Заповед № РД-15-7/ 20.01.2020 г.
На основание чл.44, ал.2 от ЗМСМА, чл. 35, ал.1 от ЗОС, чл.45, ал.1 т.1  и чл.74, ал.1 от НРПУРОИ по  чл.8, ал.2  от ЗОС, в изпълнение на Решение № 940 от Протокол № 50/ 26.09.2019 г. на Общински съвет - Павел баня и т. 3.15.10 от Програмата за управление и разпореждане с общинска собственост за 2019 г.
О Т К Р И В А М:

Процедура по провеждане на публичен търг с явно наддаване за продажба на  имот – частна общинска собственост, както следва: 

Реално обособена част на първи етаж в масивна двуетажна сграда със ЗП 234 кв.м., построена  в УПИ І-автогара в кв. 11  по плана на с. Осетеново, утвърден със заповед № 176/ 13.07.1998 г., при граници и съседи на имота: улица, УПИ ІІ-125, УПИ VІ-123, улица; представляваща: Помещение - магазин в едно със склад и санитарен възел с площ 68 кв.м., и складово помещение (бивша чакалня) с площ 26,7 кв.м., съставен АОС № 35/ 18.02.1997 г. вписан в служба по вписванията гр.Казанлък с рег. № 3682/ 30.05.2005 г., Акт 145, том 4, н.дело 1977.

Начална тръжна цена  в размер на 29 700,00 лв. (двадесет и девет хиляди) без ДДС, определена от лицензиран експерт-оценител, съгласно представена пазарна оценка и одобрена в решението на общински съвет. 

Към крайната цена на сделката се заплащат: такса по чл. 31 от Наредбата по чл.9 от ЗМДТ, 2% данък по ЗМДТ, цената на пазарната оценка и се начислява 20%  ДДС.

О П Р Е Д Е Л Я М:

1. Дата и час на провеждане: 04.02.2020 г.  от 14,10 ч. в сградата на Общинска администрация  Павел баня.
2. Цена на тръжната документация: 24,00 лв. 

3. Депозит за участие в размер на  20% от началната цена: 5940,00 лв.

внесен по сметка на общината: Уни Кредит Булбанк – клон Казанлък
 BG56 UNCR 9660 3300 3003 18
 UNCRBGSF

4. За оглед на имота: всеки работен ден от 8,00 до 16,00 часа, до срока на подаване на заявления за участие.
У Т В Ъ Р Ж Д А В А М:

Тръжна  документация, която може да бъде закупена от касата на общината и съдържа:

· Образец от заявление;

· Декларации и удостоверение по образец;

· Условия за участие в процедурата;

· Копие от скица и акт за общинска собственост

Заявления за участие в търга се подават в Деловодството на общината в срок до 17,00 часа на последния работен ден, предхождащ деня на търга.

При възникване на обстоятелства, които препятстват провеждането на тръжната процедура, повторна ще се проведе  на  11.02.2020 г. в същия час и при същите условия.

За допълнителна информация – служба „Общинска собственост“, тел. 04361/ 2144.

Препис от Заповедта да се публикува в сайта на общината и да се обяви на таблото за обяви в Общинска администрация.

Изпълнението на заповедта възлагам на  Главен специалист „Общинска собственост“.

ИСА БЕСООЛУ
/п/
Кмет на Община Павел баня
Изготвил: Мария Нанева – Гл.Сп.Общинска собственост

